AJÁNLATTÉTELI FELHÍVÁS

A Soproni Erzsébet Oktató Kórház és Rehabilitációs Intézet által indított

**„Folyamatos frissítés 550 db ESET NOD32 vírusvédelmi szoftver licenchez, valamint 150 db új licensz beszerzése folyamatos frissítéssel.”**

tárgyú, a központosított közbeszerzési rendszerről, valamint a központi beszerző szervezet feladat- és hatásköréről szóló 168/2004. (V.25.) Korm. rendelet 28. §-ában foglaltak alapján keretmegállapodásos eljárás 2. részének lebonyolítása a Kbt. 105.§ (2) bekezdés c) pontja szerint, verseny újranyitásával történő kiválasztással.

**1.1. Az ajánlatkérő**

Neve: Soproni Erzsébet Oktató Kórház és Rehabilitációs Intézet

Címe: 9400 Sopron, Győri út 15.

Képviseli: dr. Korányi László mb. főigazgató

Kapcsolattartó: Béresné Bakondi Ágnes

Telefonszáma: +36 99-514-256

Telefaxszáma: +36 99-514-250

E-mail cím: kozbeszerzes@sopronigyogykozpont.hu

**1.2. További információ a következő címen szerezhető be**

Név: NAGY és KISS Ügyvédi Iroda

Cím: 1054 Budapest, Szabadság tér 7. Bank Center Irodaház, Citi Torony 6. emelet

Telefon: +36 13280630

Fax: +36 13280631

Kapcsolattartó személy: dr. Kárpáti Lilla

E-mail: karpati.lilla@nagyeskiss.hu

**2. A közbeszerzési eljárás fajtája:**

A központosított közbeszerzési rendszerről, valamint a központi beszerző szervezet feladat- és hatásköréről szóló 168/2004. (V.25.) Korm. rendelet 28. §-ában foglaltak alapján keretmegállapodásos eljárás 2. részének lebonyolítása a Kbt. 105.§ (2) bekezdés c) pontja szerint, verseny újranyitásával történő kiválasztással.

**3. A keretmegállapodásos eljárás első részével kapcsolatos adatok.**

A megindító hirdetmény száma a megkötött **KM01ITB17**. keretmegállapodásra (TED: 2017/S 247-517926; KÉ-18977/2017.)

A keretmegállapodásos eljárás első részét megindító hirdetmény közzétételének napja:  2017.12.23.

A keretmegállapodás megkötésének időpontja: 2018.05.02.

A keretmegállapodás hatálya: 2021.05.01.

4. **A közbeszerzés tárgya és mennyisége**

**„Folyamatos frissítés 550 db ESET NOD32 vírusvédelmi szoftver licenchez, valamint 150 db új licensz beszerzése folyamatos frissítéssel”** tárgyú, a központosított közbeszerzési rendszerről, valamint a központi beszerző szervezet feladat- és   hatásköréről szóló 168/2004. (V.25.) Korm. rendelet 28. §-ában foglaltak alapján keretmegállapodásos eljárás 2. részének lebonyolítása verseny újranyitásával történő kiválasztással.

**550 db munkaállomásra** ESET NOD32 vírusvédelmi szoftver licenc frissítése 2021. május 01. napjáig terjedő határozott időtartamra és

**150 db munkaállomásra** ESET NOD32 vírusvédelmi új szoftver licenc beszerzése folyamatos frissítéssel 2021. május 01. napjáig terjedő időtartamra

**Megnevezés, típus:** ESET Nod32 vírusvédelmi szoftver

Részajánlati lehetőséggel az ajánlatkérő nem él.

Az Ajánlatkérő hangsúlyozni kívánja a termékfelelőségről szóló 1993. évi X. törvény rendelkezéseit. („a termék gyártója felel a termék hibája által okozott kárért” és „Import termék esetén e törvénynek a gyártóra vonatkozó rendelkezéseit az importálóra is megfelelően alkalmazni kell.”)

**5. A szerződés meghatározása.**

Keretmegállapodásos központosított közbeszerzési eljárás 2. részének lefolytatása a Kbt. 104-105. §. szerint, verseny újranyitásával „**IT Biztonságtechnikai megoldások és kapcsolódó szolgáltatások teljesítése – 2017.”** tárgyú eljárásban.

Ajánlatkérő felhívja a figyelmet arra, hogy a szerződésnek automatikusan, külön erre történő hivatkozás nélkül is részét képezik a hivatkozott keretmegállapodások, a jelen ajánlattételi felhívás, az ajánlattételi dokumentáció és a nyertes ajánlattevő ajánlata, a szerződés ezekkel együtt értelmezendő.

6. **A szerződés időtartama vagy a teljesítés határideje:**

Ajánlatkérő az Ajánlattételi dokumentáció **Kereskedelmi ajánlatában** feltüntetett egységárakon havi megrendelésekkel (lehívásokkal/igényekkel) megrendeli, az Ajánlattevő a havi megrendelések (lehívások/ igények) alapján leszállítja az Ajánlattételi dokumentáció **Kereskedelmi ajánlatában** részletezett termékeket. A termékek lehívására az Ajánlatkérő bármilyen összegben jogosult a **Kereskedelmi ajánlatban** rögzített egységárak változatlan fenntartása mellett. Az Ajánlatkérő egyenletes lehívásokra nem kötelezett.

**A teljesítés kezdetének határideje**, szerződés hatályba lépésétől számított **15 napon belül, de legkésőbb 2018. 12. 05-től, majd a szerződés időtartamának ideje alatt.** A teljesítésre a keretmegállapodásban foglaltak vonatkoznak.

7. **A teljesítés helye, módja:**

 **helye:** Soproni Erzsébet Oktató Kórház és Rehabilitációs Intézet

9400 Sopron, Győri út 15.

NUTS-kód: HU221

**módja:**

A megjelölt termékeket az Ajánlatkérő által meghatározott mennyiségben a megrendeléstől számított legalább 3, de legfeljebb 5 munkanapon belül köteles Ajánlatkérő részére biztosítani, előzetes rendelés-visszaigazolás után.

A megrendelésnek megfelelő szállítás akkor történik meg szabályszerűen, ha Nyertes Ajánlattevő a munkaállomásokon a szoftvert beüzemeli / frissíti.

**8. Az ellenszolgáltatás teljesítésének feltételei** **vagy a vonatkozó jogszabályokra hivatkozás**:

Az ajánlati árat magyar forintban (HUF) kell megadni.

Ajánlatkérő rendelkezik a szerződés teljesítését biztosító anyagi fedezettel. Fizetés a Ptk. 6:130. § (1)-(3) bekezdésében meghatározott szabályok szerint, és a **keretmegállapodásban rögzítettek alapján** 30 napos átutalással **történik.** Ajánlatkérő **előleget nem biztosít.**

**9. Az ajánlatok értékelési szempontja. Részajánlati lehetőség.**

Az értékelés – az első részhez hasonlóan – a Kbt. 76. § (2) bekezdés a) pontjában foglaltak alapján, legalacsonyabb ár bírálati szempont alapján történik.

Az Ajánlatkérő nem él a részajánlat lehetőséggel, alternatív ajánlat nem tehető.

**10**. **Ajánlatkérő a dokumentációt térítésmentesen** bocsátja az Ajánlattevők rendelkezésére elektronikus formában az ajánlattételi felhívás megküldésével egyidejűleg.

**11. A hiánypótlás lehetőségének biztosítása vagy kizárása:**

 Ajánlatkérő hiánypótlásra lehetőséget a Kbt. 71. § szerint biztosít.

**12. Az ajánlattétellel kapcsolatos további szabályok:**

A szerződéses árak a keretmegállapodásos eljárás második szakaszában azonosak vagy kedvezőbbek lehetnek a közbeszerzési portálon közzétett keretmegállapodásos eljárás első részének lezárásaként kötött keretmegállapodásban meghatározottakhoz képest (Kbt. 105.§ (4) bekezdésére tekintettel).

Az Ajánlattevő a megfelelő ajánlattétel érdekében írásban kiegészítő (értelmező) tájékoztatást kérhet az Ajánlatkérőtől a Kbt. 56. § (2) bekezdésében foglaltak szerint, kizárólag írásban az 1.2. pontban megadott kapcsolattartási címen, illetve a KEF Portálon keresztül. Az Ajánlatkérő felhívja a gazdasági szereplők figyelmét, hogy minden kiegészítő tájékoztatás kérést meg kell küldeni szerkeszthető (word) formátumban is a karpati.lilla@nagyeskiss.hu email címre!

A kiegészítő tájékoztatást úgy adja meg az Ajánlatkérő, hogy az ne sértse az Ajánlattevők esélyegyenlőségét (egyenlő bánásmód biztosításával). A tájékoztatás teljes tartamát az Ajánlatkérő az Ajánlattevők számára hozzáférhetővé teszi, illetőleg megküldi.

A tájékoztatás nem eredményezheti az ajánlattételi felhívásban és a dokumentációban foglaltak módosítását a következő esetek kivételével:

Ajánlatkérő tájékoztatja Ajánlattevőt, hogy fedezeti összegét a disztribútor által az egészségügyi intézmények részére biztosított 50%-os kedvezménnyel határozta meg.

13. **A szerződést biztosító mellékkötelezettségek:**

*Késedelmi és hibás teljesítési kötbérfizetési kötelezettség a tájékoztató szerződés-tervezetében foglaltak szerint, kiegészítve az alábbiakkal:*

A kötbér alapja a nem teljesített, a késedelmesen vagy hibásan teljesített termék nettó vételára, illetve szolgáltatás nettó díja.

Késedelmi kötbér mértéke: a késedelem 1-10. napja alatt napi 0,5%, a késedelem 11. napjától napi 1% mértékű. A késedelemi kötbér maximális mértéke 20%.

Meghiúsulási kötbér mértéke: 25%

Hibás teljesítési kötbér mértéke: a hibás teljesítés 1-10. napja alatt napi 0,5%, a 11. napjától napi 1%. A hibás teljesítési kötbér maximális mértéke 20%.

A kötbérigények érvényesítése nem zárja ki a szerződésszegésből eredő egyéb igények érvényesítésének lehetőségét.

**14. Az ajánlat benyújtásának címe:**

A Központosított Közbeszerzési Portálon elektronikusan

**15.Az ajánlattétel nyelve (nyelvei)**, annak feltüntetésével, hogy a magyar nyelven kívül más nyelven is benyújtható-e az ajánlat:

Nem magyar nyelvű dokumentum csatolása esetén az idegen nyelvű dokumentummal együtt annak Ajánlattevő általi felelős (nem hiteles magyar nyelvű) fordítását is be kell nyújtani, amelynek egyezőségét (teljes szöveghűségét) cégszerű aláírással kell ellátni, illetőleg igazolni [Kbt. 47. § (2)].

**16. Az ajánlat(ok) felbontásának helye és ideje, jelenlétre jogosultak**

A Központosított Közbeszerzési Portálon elektronikusan

*Ideje: […]*

Jelenlétre jogosultak: a Kbt. 68. §-ában foglaltak szerint.

**17. Az ajánlattételi határidő:**

*[…]*

**18.** **Ajánlattételi felhívás megküldésének napja**:

*[…]*

**19. Egyéb rendelkezések**

**19.1)** Az ajánlatnak tartalmaznia kell különösen az ajánlattevő kifejezett nyilatkozatát a Kbt. 66. § (2) bekezdés szerint.

**19.2)** Az ajánlatot a KEF portálon keresztül elektronikus úton kell közvetlenül benyújtani az ajánlattételi határidő lejártáig. Az ajánlattételi határidőn túl beérkező ajánlatok érvénytelenek. Ajánlatkérő az ajánlatok felbontásáról és ismertetéséről jegyzőkönyvet készít, amelyet a bontástól számított öt napon belül megküld valamennyi Ajánlattevőnek.

**19.3)** Az ajánlatnak **felolvasólapot** kell tartalmaznia, amely feltünteti az Ajánlattevő nevét és címét (székhelyét, lakóhelyét), valamint az ajánlat(ok) felbontásakor ismertetésre kerülő azon főbb, számszerűsíthető adato(ka)t, amely(ek) az értékelési szempont szerint értékelésre kerül(nek), (Kbt. 66. § (5) bekezdés).

**19.4)** Az **ajánlati kötöttség** minimális időtartama:

Az Ajánlatkérő jelzi, hogy jelen eljárásban az Ajánlatkérő az ajánlattételi felhívásban és a dokumentációban meghatározott feltételekhez, az Ajánlattevő pedig a benyújtott ajánlatához van kötve.

Az **ajánlati kötöttség időtartama az ajánlat benyújtásától számított 60 nap**, amely időtartam alatt az Ajánlatkérő az eljárást lezáró döntéséről az Ajánlattevő(ke)t értesíti, amennyiben nem tudja olyan időtartam alatt elvégezni, hogy az ajánlattevőknek az eljárást lezáró döntésről való értesítésére az ajánlati kötöttség fennállása alatt sor kerüljön, felkérheti az ajánlattevőket ajánlataiknak meghatározott időpontig történő további fenntartására, az ajánlati kötöttség kiterjesztése azonban nem haladhatja meg az ajánlati kötöttség lejártának eredeti időpontjától számított hatvan napot. [Kbt. 70. § (2)].

**19.5)** Az ajánlattétellel vagy az ajánlattételi felhívással és a dokumentációval összefüggő **tájékoztatási igény** esetén az Ajánlattevő a kérdéseit kizárólag írásban teheti fel az ajánlattételi felhívás 1.2.) pontjában meghatározott címre telefaxon vagy e-mail útján küldött küldeményben.

Az ajánlatban csatolni kell az **ajánlati ár megbontására** vonatkozó cégszerűen aláírt részletező ismertetőt (termék és ártáblázat).

**19.6**) Ajánlatkérő nyilatkozik, hogy jelen közbeszerzés **nem európai uniós forrásból** valósul meg.

**19.7)** Az ajánlat benyújtásával kapcsolatos összes költség az Ajánlattevőt terheli. Az ajánlattételi felhívásban nem szabályozott kérdések vonatkozásában a Kbt. előírásai és a Közbeszerzési Hatóság tájékoztatói és ajánlásai szerint kell eljárni.

**19.8)** Ajánlatkérő alternatív és többváltozatú ajánlatot a Kbt. 50. § (2) j) pontja alapján nem fogad el.

**19.9)** Csatolni kell az ajánlat részeként benyújtott nyilatkozatokat cégszerűen aláíró személy(ek) közjegyzői aláírás-hitelesítéssel ellátott aláírási címpéldányát, vagy ügyvéd, vagy kamarai jogtanácsos által ellenjegyzett, a 2006. évi V. törvény 9. § (1) bekezdése szerinti aláírás-minta egyszerű másolati példányát, az ajánlat meghatalmazott általi aláírása esetén a meghatalmazott aláírását is tartalmazó meghatalmazást.

Az ajánlatok felbontása az ajánlattételi felhívásban meghatározott helyen és időben történik a Kbt. 68. § (1) bekezdés alapján.

Az ajánlatok bontásakor ajánlatkérő kizárólag a Kbt. 68. § (4) bekezdésében leírtakat ismerteti.

**19. 10)** A jelen ajánlattételi felhívásban nem szabályozottak vonatkozásában a közbeszerzésekről szóló 2015. évi CXLIII. törvény, valamint az ajánlattételi dokumentáció előírásai az irányadóak.

**20. További információk.**

Fizetési feltételek:

Az ajánlattételi felhívás 8.)pontjának megfelelően az Ajánlatkérő **szállítólevél alapján** kiállított számla ellenében fizet**.**

Az Ajánlatkérő **előleget** nem biztosít. A számlázást kötelezően megelőzi szállítólevél, amely alapján a szállító jogosult számlát benyújtani.

**Fizetési határidő:** A fizetési határidő nem haladhatja meg a számla Intézmény általi igazolt kézhezvételét követő 30 napot. A Szállító köteles a számlát a teljesítés elismerésétől számított 15 napon belül kiállítani, majd az Intézmény részére eljuttatni.

**Késedelmes fizetés** esetén a Ptk. 6:48.§-a szerinti késedelmi kamatok érvényesek.

**A BESZERZENDŐ TERMÉKEKRE VONATKOZÓ MŰSZAKI SPECIFIKÁCIÓ**

Az ajánlattételi felhívás 4.) pontja részletesen tartalmazza a termék típusát és mennyiségét.

A KEF portálon található termékkínálat alapján lehetőség van a 4.) pontban felsorolt termékek beszerzésére.

Ajánlattevő a jelen keretmegállapodás alapján a Portálon lévő árlistájában nem szereplő terméket nem szállíthat, az ilyen termékre ajánlatot nem adhat.

ESET Endpoint Antivirus Business Edition, mely a következőkre jogosít fel:

* ESET Endpoint Antivirus
* ESET NOD32 Antivirus Business Edition
* ESET NOD32 Antivirus Business Edition for Mac
* ESET NOD32 Antivirus Business Edition for Linux Desktop
* ESET Mobile Security Business Edition
* ESET Remote Administrator
* ESET File Security for Linux/BSD/Solaris
* ESET File Security for Microsoft Windows Server, Server Core